कॉमियो X1 नोट में 1.45GHz क्वाड-कोर प्रोसेसर और 3GB रैम व 32GB की इंटर्नल स्टोरेज दिया गया है। जैसा कि ऊपर बताया गया कि कंपनी ने खासतौर पर इस स्मार्टफोन में 128 जीबी सपोर्टे का माइक्रोएसडी कार्ड स्लॉट दिया है। मुझे फोन को यूज करते हुए स्लो या हैंग होने जैसी प्रॉब्लम नहीं हुई। इस मायने में यह फ़ोन बेहतर अनुभव देता है। जब बेसिक वर्क की बात आती है, तो यह आसानी से मल्टीटास्किंग को संभाल सकता है। हालांकि, गेम के बीच में अगर आपको होम स्क्रीन पर जाना पड़ा या एक और ऐप खोलना पड़ा और गेम में फिर वापस जाना पड़ा, तो खेल को फिर से शुरू करने का ऑप्शन आ सकता है।